CELEX: 32020D1802
Language: sk
Date: 2020-11-27 00:00:00
Title: Rozhodnutie Komisie (EÚ) 2020/1802 z 27. novembra 2020, ktorým mení príručka pre používateľov s prehľadom podmienok účasti v EMAS podľa nariadenia Európskeho parlamentu a Rady (ES) č. 1221/2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS) [oznámené pod číslom C(2020) 8151] (Text s významom pre EHP)

1.12.2020   
               
               
                  SK
               
               
                  Úradný vestník Európskej únie
               
               
                  L 402/51
               
            
         ROZHODNUTIE KOMISIE (EÚ) 2020/1802
         z 27. novembra 2020,
         ktorým mení príručka pre používateľov s prehľadom podmienok účasti v EMAS podľa nariadenia Európskeho parlamentu a Rady (ES) č. 1221/2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS)
         
            
               [oznámené pod číslom C(2020) 8151]
            
         
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 1221/2009 z 25. novembra 2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS), ktorým sa zrušuje nariadenie (ES) č. 761/2001 a rozhodnutia Komisie 2001/681/ES a 2006/193/ES (1), a najmä na jeho článok 46 ods. 5,
         keďže:
         
                     (1)
                  
                  
                     V rozhodnutí Komisie (EÚ) 2017/2285 zo 6. decembra 2017, ktorým sa mení príručka pre používateľov s prehľadom podmienok účasti v EMAS podľa nariadenia Európskeho parlamentu a Rady (ES) č. 1221/2009 o dobrovoľnej účasti organizácií v schéme Spoločenstva pre environmentálne manažérstvo a audit (EMAS) (2), sa v bode 2.4.3 prílohy I vymedzujú požiadavky na použitie metódy výberu vzorky na overovanie organizácií s viacerými miestami pôsobenia.
                  
               
                     (2)
                  
                  
                     V bode 2.4.3.3. písm. a) príručky pre používateľov uvedenej v prílohe I k rozhodnutiu (EÚ) 2017/2285 sa vymedzujú odvetvia, v ktorých je povolené použitie metódy výberu vzorky na overovanie organizácií s viacerými miestami pôsobenia (tabuľka 9).
                  
               
                     (3)
                  
                  
                     V bode 2.4.3.3. písm. b) príručky pre používateľov sa vymedzujú odvetvia, v ktorých v rámci pilotných projektov možno povoliť použitie metódy výberu vzorky na overovanie organizácií s viacerými miestami pôsobenia (tabuľka 10), a uvádza sa v ňom, že po pilotnom projekte a na základe hodnotenia pilotného projektu môže výbor pre EMAS odporučiť, aby sa dané odvetvie zaradilo do zoznamu odvetví, v ktorých je použitie metódy výberu vzorky povolené (tabuľka 9).
                  
               
                     (4)
                  
                  
                     V Nemecku sa realizovali dva pilotné projekty v odvetviach uvedených v tabuľke 10: jeden projekt v maloobchodnom sektore (kód NACE 47.1) a jeden projekt v odvetví rezidenčnej starostlivosti (kód NACE 87) a sociálnej práce bez ubytovania (kód NACE 88). Hodnotenie týchto pilotných projektov sa predložilo výboru pre EMAS.
                  
               
                     (5)
                  
                  
                     Na základe hodnotenia pilotného projektu výbor pre EMAS odporučil zahrnúť dané odvetvia do zoznamu odvetví, v ktorých je povolené používať metódy výberu vzorky na overovanie organizácií s viacerými miestami pôsobenia (tabuľka 9).
                  
               PRIJALA TOTO ROZHODNUTIE:
         
            Článok 1
            Kódy NACE 47.1, 87 a 88 sú odvetvia, v ktorých sa povoľuje použiť metódu výberu vzorky na overovanie organizácií s viacerými miestami pôsobenia. Tieto odvetvia sa preto presúvajú z tabuľky 10 do tabuľky 9 prílohy I k príručke pre používateľov.
         
         
            Článok 2
            Toto rozhodnutie je určené členským štátom.
         
         
            V Bruseli 27. novembra 2020
            
               
                  Za Komisiu
               
               Virginijus SINKEVIČIUS
               
                  člen Komisie
               
            
         
         
            (1)  Ú. v. EÚ L 342, 22.12.2009, s. 1.
         
            (2)  Ú. v. EÚ L 328, 12.12.2017, s. 38.